Wes-Kaapse Wildsreservaat | Wes-Kaapse Natuurreservaat | Die Hel Akkommodasie | Seweweekspoort Gasteplaas | Seweweekspoort Pas
Wes-Kaapse Natuur- en Wildsreservaat
Die unieke natuurervaring wat Bosch Luys Kloof bied deur die afwesigheid van kunsmatige attraksies, lok gaste om die natuurskoon en rustigheid te geniet en waardeer - en hulle doen dit vanaf hul private chalets se stoepe óf te voet óf met 'n bergfiets óf met ons Landrover ritte óf 4x4 ritte !!
Bevestigbare Gaste Opmerkings
April – Junie 2020
100% Covid Sluiting
Julie & Augustus 2019
Landkuns – en jy!
Ons het pas n 0,75 km deel langs die pad tussen die Lodge en Gamkapoortdam afgemerk as n deel waar gaste self landkuns kan doen deur iets te bou met die groot verskeidenheid klip langs die pad.
Dit is n interessante stukkie tydverdryf en word net gedoen vir die plesier.
Op n manier kan mens sê konnekteer jy met Moeder Aarde . Geen selfoon sal daar lui nie – en jou internet is dood.
Niemand sien of hoor jou nie. Jy hoef niemand te beindruk nie . En daar is geen kritiek nie. Tog kan baie mense n goeie ervaring beleef om die "kunsskatte" hier in die stilte van die natuur in die wye Groot Karoo te sien en ervaar.
Miskien inspireer dit jou selfs om iets nuuts en verrykend aan te vang – sonder dat geld n faktor is.
Amalienstein/Seweweekspoort – geskiedenis grensend aan Bosch luys Kloof.
'n Onlangse gas, Ilse du Toit, skryf vir ons n storie:
Ons besoek na n entoesiastiese aanbeveling van n vorige besoeker het vir ons verassend 'n simboliese kring van my pa se lewe voltooi. My pa sou vandag 94 jaar oud gewees het en dis die eerste verjaardag sonder hom. Dis in die omgewing waar sy wortels lê en sy lewe begin het en dis ook hier waar die grafte van ons Duitse voorsate, verbasend mooi opgepas, in Zoar is.
Ons oupa grootjie, Elias Polycarpus Schmidt, is in 1881 na Amalienstein gestuur deur die Berlynse Sendinggenootskap uit Pruise, Duitsland.
Hy dien die sendinggemeenskap en begin ook n winkel om goedere makliker te kan bekom en bou later ook n groot dam om die water kwessie te help oplos! My oupa, Walter Richard, is op Amalienstein gebore maar vestig hom later op die nabygeleë dorp, Ladismith. My pa, Eduard Johannes, is daar gebore en gedoop in 1926.
Hulle het as kinders genotvolle ure oor naweke deurgebring op n hoewe wat naby Bosch Luys Kloof geleë is. Die drie dae op Bosch Luys Kloof was benewens n besondere stapervaring n nostalgiese besoek aan die verlede.
Soos al voorheen genoem het ons die afgelope paar jaar met die droogte saam 'n paar onbekende vlieende voorwerpe by Bosch Luys Kloof verwelkom.
Die landwye droogte het veroorsaak dat sekere voels hul gewone verspreidingsgebied verlaat op soek na kos en water. Na die goeie reens van Januarie en Februarie het ons nog so 'n paar besoekers ontvang
Op 1 Maart het 'n groepie van vier Rooibekkweleas hier vertoef vir 'n dag of twee voordat hulle hul reis voortgesit het. Hierdie is een van die volopste voel tipes ter wereld, met 'n geskatte (na broei seisoen) 1500 biljoen!
Wel, dit is die eerste keer da tons hulle oplet by Bosch Luys Kloof, en al is daar 'n geskatte 33.5miljoen in die Kruger Wildtuin was dit 'n opwindende ervaring om hulle so ver suid van die droee savana streke te sien!
Reën, Wonderlike Reën!
Ons was besonders geseend met goeie reen in Januarie en Februarie.
Oor n tydperk van omtrent 7 weke het ons n totaal van amper 60 mm reen gehad! Vir die mooie Groot Karoo is dit BAIE!
Daar was drie redelike goeie buie - verspreid - en klein bietjies tussen in .Bosch Luys Kloof het weer ontwaak en dit is heerlik om weer baie groen bome en struike te sien.
Net vir perspektief: 2019 se totaal vir Jan en Feb was ----- 2 mm. 2019 was die toppunt van die 5 jaar droogte – 50 mm vir die jaar!
Dit is eintlik ongelooflik hoe die reservaat die droogte oorleef het. Ons vertrou die droogte is gebreek.
Koedoes – waarnemings 2019 droogte
Met die droogte is daar interessante waarnemings wat ontstaan.
Ons het die bergdele van Bosch Luys Kloof se grensdraad slegs 1.5 meter hoog gespan. Koedoes trek oor Bosch Luys Kloof oor die eeue - van die Oos-Kaap na die Sederberge en terug en kalf dikwels hier. Dit was dus nie sinvol om hul vrye beweging te belemmer nie.
Ons vind dat ons getalle koedoes wesenlik gedaal het. Ons vind wel 'n paar karkasse hier en daar maar in geheel baie min. Logies het hulle dus meestal getrek.
Wat ons nie weet nie is hoeveel dalk gevrek het langs die pad, want dit is oral droog. Ons vermoed daar is 'n groot getal-verliese.
Die totale effek van hierdie buitengewone droogte sal ons almal nog lank affekteer – veral die natuur in die wydste sin. Ons is skade met brande gelukkig gespaar alhoewel dit baie naby ons gekom het.
Dassie as stapelvoedsel
Ons bestuurder het onlangs 'n wonderlike toneel beleef, naamlik 'n rooikat wat 'n dassie inhardloop en vang reg voor hulle in Seweweekspoort - helder oordag. Die rooikat het enkele meters van die bakkie af bly sit met die dassie in sy bek wat skop vir lewe en dood. Slegs toe een van die personeellede praat het die kat geskrik en sy prooi laat val, maar net vir 'n sekonde!
Die belangrike rol wat dassies as prooi speel in die Wes-Kaap kan nie ignoreer word nie. Hulle voorsien baie van die belangriker roofdiere van vars vleis, klein hoeveelhede op 'n slag.
Ons het al ratels afgeneem wat dassies vang en dit ook self gesien. Ook vorm dassies omtrent 90% van die diëet van die ikoniese Witkruisarend en dit word beweer dat hulle ook 'n baie groot persentasie van die Kaapse Bergluiperd se diëet opmaak.
Vraag is – hoeveel oorleef die huidige droogte?
Bestuur Des 2019
Populêre Gaste en Argitek!
Bosch luys Kloof se argitek, Henk Lourens van Kaapstad en sy gade, Avril, het onlangs hul huweliksherdenking op Bosch Luys Kloof gevier saam met 'n groep vriende. Henk en Avril het 10 jaar gelede op Bosch Luys Kloof getrou met 'n baie spesiale geleentheid!
Henk is tans voorsitter van die Kaapse Instituut van Argitektuur en is ook onlangs vereer met 'n toekenning vir Argitektuur vir die ontwerp van 'n besondere woonhuis in Stellenbosch, Wes Kaap. 'n Artikel oor die huis het onlangs in die November uitgawe van Condé Nast House and Garden tydskrif verskyn.
Dit is duidelik waarom ons na 10 jaar nog steeds gelukkig is met ons geboue wat indertyd op 'n toe baie verlate Bosch Luys Kloof beplan en gebou was!!
Eienaars – Des 2019
NOG MEER POPULêR !!
'n Paar Desembers gelede het ons die Mninele familie by Bosch Luys Kloof as gaste ontvang. Die baie vriendelike familie het die "volkome wegbreek "en skoon vars lug wat ons aanbied geniet.
Mnr Daniel Mninele is pas aangestel as nuwe uitvoerende hoof van ABSA Bank na 'n 20 jaar verbintenis met die Reserwe Bank.
In 2018 het ons ook die voorreg gehad om mnr Ton Vosloo van Naspers en 'n groep gesiene sakemanne te ontvang, o.a. Mnr M le Roux wat onlangs in die nuus was met die verslag oor die Demokratiese Alliansie.
Almal het natuurlik baie gebaat by die besoek aan Bosch Luys Kloof.
Eienaars – Nov 2019
NUWE BLOED! Gasvryheidsbestuurder.
Ons het in Oktober 'n gasvryheidsbestuurder aangestel. Hy sal hoofsaaklik in en om die lodge betrokke wees en natuurlik ons gaste gelukkig hou.
Hy sal ook 'n bydraende en toesig rol oor die kombuis, spyskaarte en etes vervul.
Henry Jones was vir 5 jaar betrokke by 'n ander lodge in die Klein Karoo in dieselfde hoedanigheid.
Met sy vriendelike en "giving" persoonlikheid glo ons sal hy ons gaste se verblyf nog meer aangenaam maak.
Eienaars - November 2019
ONS WORD POPULêR!
Na twee baie aangename en interessante besoeke deur die bekende Voetspore span en Leisure Wheels (kyk jongste uitgawe!) het ons ook 'n besoek van 'n groep gaste van SA Toerisme gehad.
Op einde September het SA Toerisme 'n groep joernaliste en fotograwe uit die RSA, Australie en Nieu Zeeland ook by ons laat oorbly op 'n verkenningstoer deur die land. Hulle missie was om inligting en beeldmateriaal in te samel om te gebruik om ons Toerisme in daardie lande te bevorder.
Ons hou duim vas dat almal in die bedryf sal baat by die projek en is baie bly oor SA Toerisme se positiewe stappe in die verband.
Eienaars – Oktober 2019
Ons het onlangs besoek gehad van Leisure Wheels wat die grootste 4x4 tydskrif in die RSA is. Die redakteur Danie Botha, toer met n span joernaliste en fotograwe deur die Wes-Kaap binneland en ons was n gelukkige keuse om in hul verkenningstog ingesluit te word. Ons kyk uit vir kommentaar of foto's in n volgende uitgawe en op hul webtuiste! Ford dubbelkajuit bakkies was gebruik vir die toer.
Arno Botha doen bergfiets Toere met belangstellendes in die Karoo vanaf Prince Albert. Benewens die unieke natuurskoon op die gekose roetes moet heelwat uitdagings oorkom word. By Bosch Luys Kloof PNR sluit dit in die Bosluiskloof Pas en die op of afklim oefening van of na Gamkaskloof (die Hel) met jou fiets op jou skouer! n Groep entoesiaste het die roete weer sopas uitgedaag.
Laat slegs jou "Voetspore"
Ons het in Augustus die voorreg van 'n besoek gehad deur die bekende "Voetspore" span wat welbekend op SATV is. Dit is deel van hulle nuwe reeks waar hulle 'n groot deel van Suid Afrika "oopmaak" vir die van ons wat hou van reis – veral na minder bekende plekke.
Johan Badenhorst en sy gawe span met hul indrukkend toegeruste Land Cruisers het ligte werk gemaak van ons paaie en het die To Hell & Gone 4x4 roete vinnig kafgedraf! Die Karoo episode waarvan ons deel is is op 2 September op SATV kanaal 192 vertoon en is sigbaar op hulle web..
Na 'n lekker saamkuier aand is hulle die volgende oggend vort deur Seweweeks Poort deur die Groot Swartberge en verder deur die Klein Karoo na nog interessante bestemmings.
Ratels weer op die toneel
Oppad terug na die lodge in die Bosch Luys Kloof pas merk ons 'n sleepsel oor die pad op. Daar is kenmerkende klossies Klipspringer hare al met die sleepsel langs. Soos verwag, net langs die pad 'n bietjie verder aan le die ongelukkige Klipspringer. Hy het al die kenmerkende tekens van 'n rooikat se prooi: die vleis aan die binnekant van die boude is uitgevreet. Ons het vars rooikat mis gekry hoër op in die pas. Ons natuurgids het sy kamera uitgeplaas en die foto's lewer iets heeltemal onverwags.
Ratels, eers een die eerste nag, en toe twee die volgende nag, vreet stuk-stuk op die bokkie voordat hulle die karkas 'n paar tree wegsleep en in 'n gat net onder die pas intrek. Waar 'taai' sy naam kry, en boonop nog aggressief ook , is die kanse goed dat die ratels die rooikat van sy prooi verjaag het, of dalk net op die karkas afgekom het en dit gesteel het. Sien fotos van hierdie diewe in aksie in ons Galery, no 84 & 85.
Watervoëls keer terug na Gamkapoortdam
Goeie nuus vir al die voëlkykers! Watervoëls besit sekerlik 'n sesde sintuig as 'n mens kyk na hoe vinnig hulle weer terugkeer na damme wat vir jare droog was. Ons natuurgids het onlangs 'n bietjie gaan roei op die Gamkapoortdam (wat vir die eerste keer in omtrent 2+ jaar weer water het) en het opgelet dat die volgende voëlsoortte onder andere weer saam met die water teruggekeer het:
Kleindobbertjie, Rooipootelsie, Driebandstrandkiewiet, Rietduiker, Kolgans, Rooibekeend, Geelbekeend, Wildemakou, Visarend en meer
Ons is opgewonde om te sien dat die watervoëls begin terugkeer na hierdie area.
Die KAROMINO Ervaring – weg van die alledaagse
Ons spesiale Karomino voetslaan ondervinding het pas geopen vir almal wat die stilte en vrede van die Karoo waardeer.
Die tien roetes is oor jare ontwikkel saam met die ontwikkeling van die reservaat.
Die ervaring kan as 'n fisiese of spirituele ervaring (of albei) gesien word en strek oor 'n week terwyl u in 'n luukse chalet oorbly – een roete per dag vir ses dae.
Ons sal u bystaan met keuses van roetes daagliks. Alhoewel Bosch Luys Kloof 'n bergwildernis gebied is, is dit 'n voetslaan mekka - nie bergklim nie. Alles gebeur in veilige omgewings!
U geniet heerlike etes by die lodge daagliks. Vir meer detail besoek die KAROMINO afdeling op www.boschluyskloof.co.za.
Julie 2019 - Bestuur
FACEBOOK – ons open in Julie 2019
In die veranderende bemarkingswereld vandag het ons besluit om 'n Facebook blad te begin – Bosch Luys Kloof.
Ons het 'n klein professionele firma in George aangestel om die blad te bedryf. Ons kan dit nie met ons beperkte Satelliet kommunikasie stelsels hanteer nie.
Ons het in Junie ook by Booking.com en Nightsbridge aangesluit – ons kom nou uit die bos!
Ons sien uit om te sien watter waarde die stappe kan bydrae tot ons besigheid in die toekoms.
Julie 2019 – Bestuur
'n Bosvark hier?
Ons gids & bestuurder en twee gaste het na ontbyt uitgery op 'n Natuurrit en kort nadat hulle verversings op 'n uitkykpunt geniet het, 'n groot verrassing teengekom - 'n Bosvark wat helder oordag die pad oorsteek. Hulle kon uit die Land Rover klim om hierdie vreemde besoeker 'n bietjie dop te hou. Die twee gaste het 'n paar fotos geneem, verwys na ons gallery. Hierdie was inderdaad 'n rare verskynsel en eerste vonds hier. Die Bosvark is 'n nagdier en hulle verkies tipies digte woud of beboste gebiede langs strome en riviere. Hul gewone verspreiding is veronderstel om meer te wees aan die voet van berge in die Oos-Kaap, Mpumalanga, Kwazulu-Natal en die Noord-Kaap. Hierdie een kon dalk die Dwijka rivier oorgesteek het, of langs die Dwijka afgewandel het want die rivier het wel weer water die laaste tyd. Bosvarke is bekend as sterk swemmers.
Sal interessant wees om uit te vind of hy/sy vriende saamgebring het.
In die lig van die droogte in die Wes Kaap en Karoo wat steeds voortsleep, het ons ons varswater-reservoir vir ons akkommodasie vergroot van 40000 tot 60000 Liter.
Dit sal voorsien vir water vir weke lank selfs al is daar geen invloei. Tot op hede kry ons daaglikse vars invloei van 5000 L tot 8000 L nagenoeg en pas ons geen beperkings toe nie.
Ons gebruik water altyd met respek ongeag.
Bestuur Mei - 2019
Ons het die afgelope naweek die voorreg gehad om Trygve ( Robbie ) Roberts en sy groep gaste te akkommodeer.
Benewens dat die toere waarskynlik van die interessantste en genotvolste is om mee te maak, is die gehalte van die toere en toerleier uitstaande.
Trygve Roberts word erken as een van die grootste kenners van passe in Suid Afrika.
Baie dankie weer vir julle besoek!
Bestuur - Mei 2019
Bosch Luys Kloof maak 'n bydrae aan die nabygeleê Zoar Ontwikkelings Forum se kinder-kosprojek.
Die projek gee voedselhulp aan ongeveer 300 kinders drie keer per week!
Foto's van 'n paar van die kinders is op die foto gallery - nrs 80 & 81
Onmiddellike aanlyn bespreking
Ons het met Nightsbridge gekoppel as 'n direkte 'besprekingskanaal' vir onmiddelike aanlyn besprekings via ons webtuiste. Gaste wat 'n onmiddellike bespreking verkies kan nou via die Bosch Luys Kloof webtuiste kyk vir beskikbaarheid en 'n onmiddelike bespreking maak.
Gaste wat steeds verkies om 'n navraag via ons webtuiste vir ons direk te stuur is natuurlik steeds welkom om so te doen.
Ons benadering om nie in te meng met die "prosesse" van die natuurlike omgewing nie, is onder druk. Na die Karoo nou reeds vir 4 jaar lank 'n droogte beleef, het ons besluit om wildlekblokke in die veld by watergate te plaas, met voedingstowwe soos proteine, vitamine en minerale. Ons hoop maar die diere aanvaar hierdie vreemde objekte!
(Moenie verwar met die Gamka Dam by Beaufort Wes)
Redelik goeie reens het verspreid geval in die groter Karoo in die laaste maand. Kol kol in byv Merweville, Beaufort wes, ens. Ons Gamkapoort Dam word gevoed uit daardie groot gebiede en het n klompie water gevang!
Die waterfiskaal by die dam het genoem die dam het 35% water gekry.
Ons is verheug - ons uitkykpunt op n koppie naby die dam doen nou weer sy goeie naam gestand as iets spesiaal. Omdat dit n groot plat dam is is dit steeds n besondere gesig.
Die boere laer af sal natuurlik skree dat die sluise oopgemaak moet word. Ons het begrip daarvoor.
Voëlkyk in Januarie
Januarie is nie die beste maand vir voëlkyk in die Groot Karoo nie, maar desondanks het gaste Kath en Gerry Aggis van Colchester UK, ywerige voëlkykers wat vanaf 13 tot 16 Janaurie vir Bosch Luys Kloof besoek het, 'n totaal van 53 verskillende voëlsoortte in tydens hul besoek afgemerk op ons voëllys
Ons rekord tot op datum, in die maand van September, was 65 verskillende voëlsoortte tydens 'n drie dag besoek. Hierdie was in 2016 toe die Gamkapoortdam nog water in gehad het en het 'n paar watervoëls ingesluit. Baie geluk aan Kath en Gerry, ook omdat julle 'n paar voëls bygevoeg het op ons voëllys (onder andere die Bruinjakkalsvoël en Kleinrietsanger). Ons let op dat die droogte en afnemende oppervlaks water in ander areas daartoe lei dat voëls wat nie gewoonlik in hierdie omgewing sal voorkom nie hier opdaag en 'n ruk lank vertoef op hul reis na groener weivelde. Vanoggend (25 Jan) het ons gids selfs 'n Reusevisvanger by die lodge tuin se sement reservoir raakgeloop wat sy oë op ons goudvisse gehad het, 'n bietjie padkos voordat hy verder vlieg.
Sunida van der Westhuizen, sjef by ons vir die grootste deel van 2019 , het aangeskuif na Namibie om daar nader aan haar verloofde te wees. Ons beste wense aan jou en Alwyn, mag julle 'n blink toekoms saam geniet!
Ons nuwe sjef Christy-Anne Foord het in Januarie by ons aangesluit en ons kry reeds goeie terugvoering vanaf ons gaste. Christy, 26 jaar oud, kom uit 'n diverse agtergrond wat strek vanaf n graad in in psigologie tot masseer terapie tot terug by haar verklaarde werklike passie - Kos ! Sy het formele opleiding gedoen by die SA Chefs Akademie ( onder eerste drie in klas ) en het gewerk vir onder andere Bertus Basson se restaurante , Overture en Eike in Stellenbosch.
Ons glo Christy gaan 'n groot aanwins wees vir die besigheid en ons sien uit na wat sy na die tafel gaan bring .
Skilpaaie, droogte invloede , ens
Verwys ook na ons nuusflits oor skilpaaie van Feb 2018.
Nadat steeds verdere dooie skilpaaie raakgeloop word in die veld besef ons daar is meer oorsake van die vrektes.
Ons is eintlik verstom oor die aantal dooie skilpaaie wat ons raakloop. Dat die voortslepende droogte n geweldige invloed op die wereld het is verseker, en ons voel dit hier ook duidelik op baie terreine. Ons vermoed die baie droë plantmateriaal wat geeet word het ook 'n invloed, omdat daar eenvoudig te min groen voedselbronne in die veld is en daar is ook nie enige nuwe groei wat gewoonlik begin na die eerste lekker reen van die seisoen.
So is waargeneem dat n leeumannetjie in die Karoo Nasionale Park twee groot skilpaaie na mekaar opvreet!
Ons vind hier dat die bergluiperds nou ook groter diere takel en namate die kleiner prooi diertjies verminder weens die droogte.
Ons byt steeds vas aan ons beleid van geen inmenging (ons het nog geen byvoer aangebied nie) in die natuur nie. Ons hoop werklik 2019 bring n einde aan die droogte.
Intussen sal die sterkstes oorleef en alles hier natuurlik bly.
Pa en seun voeg interessante nuwe voël by op ons voëllys
Christopher Parsons (15jr) en sy pa Andrew wat saam met hul familie Bosch Luys Kloof vir vyf dae in Desember besoek het was gelukkig genoeg om 'n splinternuwe voël wat nog nie op die Bosch Luys Kloof voëllys was nie waar te neem.
Pa en seun het op 19 Desember 'n tydjie by ons voëlskerm by Prammetjie watergat deurgebring, en het onder andere 'n mooi visvanger gesien. Christopher kon gelukkig 'n baie duidelike foto van die visvanger neem, en hulle het toe later by die lodge deur die voëlboeke geblaai en dit geïdentifiseer as 'n Blouvisvanger!
Die status van hierdie pragtige visvanger in Suid-Afrika is naas-bedreig en hulle vermy gewoonlik staande oppervlaks water soos plaas damme, selfs stadigvloeiende strome. Die feit dat hulle gewoonlik vinnig vloeiende strome in bewoude gebiede verkies wys net hoe gelukkig Christopher was om hierdie voël op Bosch Luys Kloof te gewaar. Ons het dit nou bygevoeg op ons voëllys, en die foto geneem deur Christopher ook bygevoeg tot ons webtuiste se gallery (Foto 79). Dankie Andrew en Christopher.
Die ontdekking van nog 'n historiese nedersetting
As gevolg van die 3 jaar droogte wat aansleep het ons durende Oktober groot dele van die reservaat op voet deurgestap om 'n idee te kry van die huidige getalle van wild deur die spore en tekens van diere te volg. Een van dié staptogte was suidwaarts op in "Verneukskloof" wat aan die suide van die Hartmansberg lê. Na ongeveer 2km se loop het die manne op iets heel onverwags afgekom. Eers 'n kol met duidelike water uitslag en n entjie verder by die voet van die Hartmansberg het hulle op 'n ou bouval afgekom wat nog 'n pionier-nedersetting is waarvan ons nie een geweet het nie. Wonderbaarlik is daar steeds n klein-klein lopende waterstroompie.
Die bouval area sluit in 'n pioniershuis en ou vee krale gepak met klip, 'n ou water krip asook 'n donkie-trapvloer. Hierdie nedersetting is sowat 3km oos van die bekende Hartmans-nedersetting op ons Ossewa Staproete. Hierdie twee gesinne moes mekaar geken het en dit kon selfs 'n tweede nedersetting van JP Hartmann self, of een van sy nageslagte gewees het. Porselein oorblyfsels van bakkies en borde,ens is naby die ruïnes van die huis gevind.
Die "Verneukskloof" nedersetting voeg nog meer waarde toe aan die reeds geskiedenisryke Bosch Luys Kloof. Gaste kan in die nabye toekoms nog 'n staproete verwag om ook hierdie historiese bevindings te besoek en waardeer.
Lente - Flora
Gaste vra dikwels wanneer die beste tyd sal wees om blomme te sien. Dié antwoord is moeilik want die verskyning van blomme word deur soveel faktore beinvloed byv wanneer het dit gereën, wanneer het die wêreld begin warmer word, ens. En die reaksie op reën is blitsvinnig - maar onvoorspelbaar!
Ongeag die droë jare en winter het blomme te voorskyn begin kom in die tweede deel van September en eerste deel van Oktober. Verskillende vygies, klapperbos, kankerbossie, ribbokbos, ens onder in die reservaat en verskillende fynbos in die bo-deel. Verskillende pers, geel, blou en wit skakerings het die oog gevang.
Ons grootste vreugde en verligting was toe ons massa Soetdoringbome (Acacia Karoo) weer hul lieflike groen blaarmassa begin uitsprei het. Die droogte het van die ouer bome wat verby hul leeftyd is laat vrek maar die massa is hier om hul ongelooflike aanpassing in die droeë wêreld weer te bewys.
Dinge raak omtret koel hier in die Groot Karoo! Daar het onlangs sneeu bo-op die Bosch Luys Kloof pas geval, tot en met die hoof hek van die reservaat.
Op die 2de Julie het gaste, en selfs die personeel, die koue aangedurf om 'n oomblik of twee te verlekker in die sagte vlokkies wat ons Berg Fynbos bedek het.
Met temperature in die vallei wat snags tot -2°C daal, en massiewe koue fronte wat van die Kaap af inwaai, is dit glad nie verbasend dat sneeu kort daarna sou volg nie.
Ongelukkig hou die sneeu nie lank op die pas self nie (temperature gedurende die dag is matig), maar die Seweweekspoort Piek spog nogsteeds met 'n ysige wit kombers. Miskien soos die winter dae verby gaan sal sy haar koue uitwendige oppervlak behou? En soos die lente aanbreek, kan mens net uitsien dat die sneeu in pragtige bergstrome verander en die dorre aarde met nuwe lewe seën.
Maar vir eers brand die winter-vure hoog hier op Bosch Luys Kloof!
Kat teen hond!
Oor die laaste jaar of twee merk ons 'n daling in die voorkoms van jakkalse. Hulle was tevore baie gereeld teengekom op ons uitritte, selfs meer as een op 'n rit. Hul bekende huil/ roep in die nagte word nou selde gehoor.
Daarenteen het ons voorkoms van die Kaapse Bergluiperd weer toegeneem. 'n Wyfie is in dieselfde omgewing op kamera gevang as die otter ( Mei ) en 'n ander mannetjie nader aan ons oosgrens met Gamka Dam, waar hy aan 'n sebra karkas vreet. Die luiperds beweeg oor 'n wye area maar ons kon deur die kolle te bestudeer vasstel dat die vier wat ons in die laaste jaar op kamera gevang het, wel verskillende katte is.
Die droogte beteken dat sommige van hul natuurlike voedsel, soos dassie, muise, voëls, ens. minder is, maar daar is dalk meer karkasse in die veld - en hulle aas graag daarop.
Dit is bekend dat luiperds jakkalse jag, veral omdat hulle baie dieselfde voedselbronne benut. Ons is geneig om te dink dat ons jakkalse deur die luiperd toename verminder is bo en behalwe die droogte self.
Gelukkig is beide baie geharde diere wat voortbestaan ondanks die mens se intervensie en sal hulle beide beslis oorleef!
So huidiglik behoort die nagte aan die stille sluipers - soos jy kan sê --- "as hond weg is, is kat baas"!
Die Groototter byt vas - 'n verassing
Weens 'n beperkte hoeveelheid natuurlike oppervlakte water by Bosch Luys Kloof ( vererger deur die droogte ) was ons verras om 'n Kaapse Groototter op ons stel kamera af te neem einde Mei!
Net bokant een van die oudste pioniershuisies (~1800's) by die enigste standhoudende fontein op die reservaat het ons twee fotos gekry van 'n spekvet en gesonde otter.
Die Bosch Luys Kloof rivier is nie-standhoudend en vloei slegs na goeie reën, maar die otter se natuurlike prooi items soos krappe, paddas, voëls en insekte is nog teenwoordig by hierdie klein oase in die kloof.
Gewoonlik is die Kaapse Groototter afwesig in die droeër gebiede van die Kaap, so ons is baie bly dat hier darem een (en moontlik meer) nog vasbyt en vir Bosch Luys Kloof as tuiste gekies het.
In die 3de papagraaf van die geskiedenis van die eienaars word verwys na n groot houtkruis wat ons geplant het op n heuwel wat uitkyk oor die rivierbos en noordelike heuwels en berge.
Intussen het Ans n spirituele wandelpad teen die heuwel op ontwikkel met n aantal fisiese "kunswerke". 'n Gedrukte blaadjie is beskikbaar om die simbolieken gepaardgaande gedagtes te verduidelik soos jy deur die 5 stasies stap teen die heuwel op.Maar iets het makeer.
Uiteindelik het ons n kunstenaar in Mosselbaai ontdek wat bereid was om die Engel van 2,5 meter te bou met sy medium van ou metaal elemente.
Die Engel het nou gearriveer en kyk nou met gespreide vlerke uit oor die vallei!
'n Troppie bobbejane wat hierlangs hou hou die Engel dop. Hulle sirkel daarom en sit rondom, maar het nog nie ons Engel probeer beklim nie.
Ons vertrou die Engel sal dit nie toelaat nie…
Ons is bly om te berig dat ons die 150 merk van kommentare bereik het.
Ons missie om ons gaste se besoeke so aangenaam as moontlik te maak het gehelp dat ons 145 "Excellent"kommentare gekry het uit die 154 totaal!
As die nog 7 "very good' kommentare bygevoeg word, laat dit ons baie trots op wat bereik is.
In ag genome ons ligging 50km plus van die naaste dorp is ons "full board" aanbieding n uitdaging. Volgens die kommentare en meer in ons gaste besoekboek, het ons goed geslaag!
Ons is dankbaar - ook teenoor ons personeel wat hulle bes doen te alle tye.
SKILPAAIE - tragedie
Die intensiewe droogte wat die Wes-Kaap en Karoo beinvloed het sedert 2015 het 'n merkbare invloed op die plant- en dierelewe op Bosch Luys Kloof.
Met ons beleid om nie in te meng met die natuur vind onverwagse gebeurtenisse plaas waarvan ons net soms uitvind.
Ons Bergskilpad populasie is indirek beïnvloed deur die droogte op 'n heel onverwagse manier.
In die afwesigheid van genoeg reenval is daar 'n tekort aan groenigheid in die veld, asook blomme en saad. Groen plante bevat baie meer proteïene noodsaaklik vir die ontwikkeling van spiere en biomassa as droë koolhidraatryke plantmateriaal. Omnivore soos die Kaapse bobbejaan sal hul proteïenvereistes aanvul met enigiets van skerpioene en ander ongewerweldes tot aas, klein soogdiere en voel eiers.
En, soos ons onlangs uitgevind het, selfs skilpad eiers.
Waarskynlik moes net een bobbejaan ontdek dat 'n dragtige skilpad wyfie vol eiers is, toe kry hulle 'n "skatkis".
Ons het nou al op 'n handvol omgedopte skilpaaie afgekom, die meerderheid is wyfies, met 'n spoor gebreekte eiers sigbaar. Op sy rug is 'n skilpad natuurlik hulpeloos, en ons dink die bobbejane het geleer om hul om te dop om by die eiers uit te kom. Wreed -- maar oorlewing begunstig die sterkste en dié met die vermoë om aan te pas -- die slim bobbejaan, waarvan honderde tuis is op Bosch Lys Kloof.
Die grootste skilpad dop wat ons opgetel het is amper 50cm lank.
Februarie 2018 - Natuurgids
ONS PAS SE WRAK - "To Heaven & Gone"
Die ou motorwrak wat gesien kan word van die Pas af, is uiteindelik geidentifiseer!
Dit is n 1937 Plymouth P3. Hier is n foto van hoe hy gelyk het --
Wat en wanneer dit gebeur het bly n vraag. Kyk uit vir die bordjie "To Heaven & Gone".
Ons dank aan Pieter Olckers van Prince Albert wat afgeklim het na die wrak, die reeksnommer op die bakwerk kon opspoor en dit nagevors het.
BESTUUR - Desember 2017
Lente is in die lug!
Oor die naweek van 20/22 Oktober het die Birse-Stewart paartjie uit Skotland by ons gekuier as deel van hul wittebrood in Suid-Afrika.
Terselfdertyd het die Beukes/Morkel paartjie van ons Weskus ook hier gekuier en net daar op die mooi middag verloof geraak!
Hulle het lekker saam gekuier met ook o.a. die De Villiers paartjie wat ons weer besoek het nadat hulle n paar maande gelede hul 25ste huweliksherdenking hier gevier het!
Miskien iets te doen met ons paadjie by die chalets : (in kompetisie met Route 62) : "Route sexy too"!
Ou vriende loop mekaar raak in die Boslus kroeg
Ons het onlangs gaste Jaco en Georgina Steyn vanaf Ceres by Bosch Luys Kloof verwelkom. Georgina was hoogs verbaas om 'n ou vriend in die Boslus kroeg raak te loop, 'n 1988 Dias Magnum bottel port waarvan die etiket deur haar ontwerp en met die hand geskryf is 29 jaar gelede! 'n Beperkte druklaag van hierdie bottels is vrygestel en dié etiket het 'n internasionale prys in die Finat-kompetisie wat in Den Haag, Nederland in 1988 gehou was gewen. Georgina sê dit is die eerste keer wat sy weer een van hierdie bottels sien vandat sy op hulle gewerk het naastenby 30 jaar gelede. Dit is 'n 1963 oesjaar port, gebotteleer uit vate in 1988 en vrygestel as 'n herdenking 500 jaar na die landing van Bartolomias Dias in Mosselbaai in 1488.
Eland kalwers bring vreugde
Die voortdurende droogte stel steeds sy daaglikse uitdagings, maar Bosch Luys Kloof het onlangs goeie nuus ontvang toe ons gids 'n paar dae-oue kalfies tussen die elandtrop gewaar het. Hierdie is 'n definitiewe teken dat die eland populasie nie te veel deur die droogte beinvloed word nie, maar dat hule bevolkingsgroei steeds positief is. Elandkalfies kan regdeur die jaar gebore word na 'n dratyd van ongeveer 270 dae en word deur die koeie versteek vir ongeveer twee weke. Elande is baie aanpasbaar en kalfies kan binne die eerste lewensjaar reeds 'n gewig van 450kg bereik.
Spioen in die bos
Dit blyk dat ons 'beweging kamera' 'n baie goeie spioen in die bos word. Op 14 Mei omstreeks middagete het die kamera nog 'n ratel afgeneem in 'n geisoleerde kloof naby die reservaat se noord-oostelike grens. Nie lank daarna kom dieselfde ratel weer verby die kamera met middagete - 'n groot dassie wat sopas gevang en dood gebyt is. Aangesien die dassie se kop oopgebyt is neem ons aan dat die ratel hierdie groot knaagdier uit sy wegkruipplek tussen die rotse gaan haal het. Hierdie is baie interessante gedrag. Ratels is hoofsaaklik snags, of vroeg oggend en laat middag aktief. Hulle raak wel soms aktief bedags in areas waar daar min of geen menslike versteuring is nie en ook in winter maande as dit snags koud is. Die volgende dag is twee ratels saam afgeneem in dieselfde kloof. Dit is moontlik dat ratels in hierdie omgewing hul gewoontes aangepas het om dassies as prooi items te teiken aangesien hulle so volop is in die klowe. Sien foto's 64 & 65 op ons Gallery Page
'n Derde reeks fotos van die Kaapse Berg Luiperd was ook geneem op 20 Mei wes van die lodge. Deur die fotos wat ons reeds het te vergelyk is dit duidelik dat minstens twee katte afgeneem is.
'Karoo' is afkomstig van die khoi taal en beteken 'land van dors/droogte'. Net so is die woord 'Kango' (Kango grotte ens.) die khoi naam vir die Swartberge en vertaal na 'berge van water'. Hierdie gedeelte van die Karoo het vir 'n lang tyd nou al op sy roem geteer, maar uiteindelik het ons op Saterdag 8 April 21mm reen gehad, met nog 19mm wat die volgende middag Bosch Luys Kloof se dors 'n bietjie geles het. In die 'Kango' berge naby Prins Albert het gedeeltes van Thomas Bain se beroemde Swartbergpas verspoel. Gelukkig is die Bosluiskloofpas hoofsaaklik op skalie klip gebou en geen noemenswaardige skade is aangerig nie, nog heel toeganklik.
Ons rivier het geloop vir die eerste keer in 15 maande en die Karoo plante reageer vinnig in hierdie gunstige omstandighede. Binne enkele weke is die vaal bossies vol groen lote en begin baie al blom.
Luiperd op kamera
Ons het nog 'n Kaapse Berg Luiperd afgeneem op kamera hier by Bosch Luys Kloof. Die foto is omstreeks 20h00 op 12 April geneem deur ons 'beweging kamera' en die regter kant van die kat is afgeneem. Ongelukkig is dit moeilik om te sê of hierdie dieselfde luiperd is wat voorheen afgeneem is. Die kamera gebruik PIR in plaas van 'flash' om nag fotos af te neem wat vier opeenvolgende fotos moontlik gemaak het. 'n 'Flash' sal die kat heel moontlik laat skrik en weggejaag het.
Bosch Luys Kloof is 'n ongerepte berg wildernis met 'n klein bevolking mense en skep die ideale omgewing vir dié katte. Geen wonder dat die skrywer Justin Fox die Kaapse Berg Luiperd beskryf as een van die 'Impossible Five' nie.
Die skugter luiperd op kamera
Ons het uiteindelik een van ons skugter luiperds op kamera gevang! Vroegoggend op 5 Februarie het die kamera sy werk gedoen toe 'n (moontlik) wyfie 'n Kaapse bobbejaan karkas besoek het. Luiperds aas wel op karkasse.
Ons natuurgids/bestuurder het 'n dag tevore 'n groot manlike bobbejaan by 'n watergat opgemerk wat nie te "gesond" gelyk het nie. Die volgende dag is die bobbejaan dood gevind by die watergat.
Hy het die karkas 'n entjie weggesleep en sy kamera opgestel. Dieselfde nag is die luiperd afgeneem! Die foto is te sien op ons web se foto gallery nr 62 & 63.
Die Kaapse luiperd is uiters skugter, maar kom oral voor. Selfs rondom stedelike gebiede in die Wes-Kaap! Gelukkig is daar geen rekord dat hulle al mense aangeval het nie.
Ongewone Ratel gedrag
Party diere is so skugter dat 'n mens hulle bitter skaars sien, na jare sou jy nie eers weet hulle woon in dieselfde omgewing as jy nie. Ons gids het onlangs 'n 'trail/motion camera' aangeskaf en met die eerste plasing het hy iets onverwags afgeneem. Nie een nie maar drie volwasse ratels, afgeneem in 'n stil klofie waar mense selde beweeg. Die kamera gebruik infra rooi (PIR) om fotos snags af te neem. 'n 'Flash' kan diere laat skrik, en die kans om opeenvolgende fotos van dieselfde dier/e to neem is dan min. Ons is toe gelukkig genoeg om 'n reeks fotos van hierdie drie ratels te kry, heel waarskynlik twee mannetjies warm op die spore van die wyfie wat dalk op hitte was. Ratels is oorwegend aleenlopers maar kom wel bymekaar gewoonlik om te paar. Ons is opgewonde oor hierdie drie volwassenes wat saam loop. Sien foto's 60 & 61 op ons Galery blad.
Nog voëlkykers - jong entoesiaste!
Ons is vroeer in die maand besoek deur die Buckham familie. Benewens dat die familie fantastiese gaste was, het twee jong manne, Thomas(13) en Adam (11), daarin geslaag om 63 voëlspesies te lys tydens hulle drie dae verblyf! Nog net twee baie ervare vorige gaste het n 60+ getal bereik.
Weereens, wel gedaan manne!
Voëlkyk word geniet deur die familie - tydens hul besoek was hul vader op n voëlkyk ekspedisie in Panama!
Ons is vroeer die maand besoek deur Vernon Head, voorsitter van BirdLife South Africa, en sy gesin.
Hy laat weet daarna -
Vernon is die skrywer van "The Search for the Rarest Bird in the World", gepubliseer in 2014 en n lees werd.
Sy totaal van voëls geïdentifiseer oor die drie dae was 65!
'n Baie fikse en talentvolle jong dame het ons onlangs besoek. Sy doen ook vryskut "blogging". Om haar tydjie maksimaal te geniet het sy die beskikbare aktiwiteite omtrent ingeryg !
Op haar eerste dag het sy vinnig n fietsrit deur die Bosluiskloof Pas en Seweweeks Poort tot die R62 gedoen en terug na die Lodge. Daarna n natuurrit van 2.5 ure plus. Volgende oggend voor ontbyt gou n deel van ons Ska'wagters 4x4- roete afgedraf, Fietsrit na Gamkapoort Dam en terug gedoen en daarna bietjie ontspan.
Volgende oggend voor ontbyt het sy vir oulaas gou ons Ossewa 4x4 Roete afgedraf -1.50 ure - stappers neem so 3 tot 4 ure!
Sy meen Bosch Luys Kloof het wonderlike geleenthede in velddraf en bergfiets. Dit bevestig die adviese van ander gaste. Ons beplan 'n nuwe roete in 2016 wat beloof om fantasties te wees.
Doe so voort Taryn !!
Lees gaste opmerkings op
Hoekom 'n reservaat soos Bosch Luys Kloof besoek?
Die Pad na Bosch Luys Kloof
Ons verskyn met:
Aangrensend aan Suidoos-hoek
Bosluiskloof historiese pas
Op die perseel
24km via Seweweekspoort vanaf ons hek
Hoekom 'n reservaat soos Bosch Luys Kloof besoek? Hier is 'n paar goeie redes!
Die blootstelling aan sonlig voed die liggaam met 'n natuurlike vorm van Vit D - wat kanker, depressie en hoë-bloeddruk bekamp
Slaap sonder elektroniese steurnis herset jou slaapritme en beter en meer slaap bring 'n groter gevoel van geluksaligheid
Groter fisiese aktiwiteit beteken meer suurstof wat saam met die meer endorfiene wat die meer sonlig in die brein produseer, nog groter geluksaligheid bring
Groter fisiese aktiwiteit in ons baie spesiale skoon suurstofryke lug ( die reservaat het so 1000 ha spekboom (Portulacaria afra) wat die grootste koolstof omsetter in die planteryk is ) verbeter sirkulasie , help beter slaap aan en versterk been en kardio gesondheid
Kwaliteit tyd saam met jou maat, kinders en vriende versterk gesonde sosiale lewe
EN jy kan beter en helderder dink in die "stilte" van die natuur!
Koppel dit met ons gesonde spyskaart aanbieding is jy is n wenner
Ontleen aan 'n artikel deur Stanford Payne, 'n bestuurs- en sake persoonlike afrigter.
Sonopkoms oor die Gamkapoortdam
Die pad vanaf die R62 afdraai na Bosch Luys Kloof strek 20 km deur Seweweeks Poort, dan verby Besemfontein en af met die Bosch Luys Kloof pas vir omtrent 13 km tot by die Lodge en chalets. Dit is ongetwyfeld een van die mees indrukwekkende toegangsroetes (en agterpaaie) wat 'n natuurliefhebber kan geniet. Die rotsformasies, uitsigte en ruwe wildernis is uniek! Oor die laaste 12 km binne die reservaat kan u vrylopende wild teenkom.
Die pad is op plekke swak afhangend van wanneer dit laas geskraap was. In droë tye maak die padskraper nie hond haaraf nie – die pad is te hard. Gaste kon ons nog altyd bereik – ons beveel net aan dat u oor swakker dele stadig moet ry. Geniet die rit en die avontuur! Enige voertuig behalwe 'n sportmotor of baie lae profiel voertuie kan ons besoek.
Enige gehuurde motor doen dit maklik!
Gaste is welkom om ons te skakel vanaf die hoofhek (selfoon ontvangs verdwyn na hierdie punt) sodat ons weet hulle is op pad. Ons sal kom help as dit nodig is! Dit was egter nog nooit nodig nie. En vir dié enkele gaste wat na dié avontuurlike rit by die lodge aankom en bietjie senuwees het, skink ons maar net ietsie sterker!
Op die pad na die 'Hemel' (Bosch Luys Kloof) is daar altyd struikelblokke – maar die beloning is groot. Die pad na die 'Hel'/Gamkaskloof - aangrensend - is snaaks genoeg in hierdie geval moeiliker en baie langer!